„Анархия 99“, руска терористична група, се сдобива с биохимичното оръжие „Тиха нощ“, което се смята за изчезнало след падането на Съветския съюз. NSA изпраща агент под прикритие да прибере това оръжие, но групата лесно го открива и убива, което принуждава Август Гибънс, командир от АНС, да изпрати човек, който няма връзки с правителството на САЩ. Удобна възможност се разкрива когато бива арестуван Ксандър Кейдж, екстремен спортист, издирван от ФБР след като открадва и потрошава колата на сенатор. Кейдж е арестуван от екипа на Гибънс, който го прекарва през два полеви теста: предоствратяване на инсцениран обир в закусвалня и бягство от плантацията на колумбийския картел по време на армейски набег. Кейдж с неохота приема работата, след като Гибънс казва, че единствената му друга възможност е затворът.